ΕΙΝΑΙ ΟΛΑ ΕΙΔΗ ΠΤΥΧΩΝ… (PART I) | Beau Sillage\nΗ λέξη “πτυχή” διαθέτει ποικίλες ερμηνείες μιας και μπορεί να δηλώνει κίνηση, να έχει μεταφορική έννοια ή ακόμη και να συναντάται στο χώρο της ανατομίας, των επιστημών και των τεχνών. Με ποιον τρόπο όμως εμφανίζεται συγκεκριμένα στην αρχιτεκτονική και την ενδυμασία; Οι εκάστοτε δημιουργοί, στην προσπάθειά τους να απομακρυνθούν από τα εύκολα αναγνωρίσιμα σχήματα, οδηγήθηκαν προς την πτυχή, η οποία τούς παρουσιάζει τη δυνατότητα όχι μόνο να δημιουργήσουν νέες γεωμετρίες σε παλιές μορφές, αλλά κυρίως να ενώσουν επιφάνειες που θα κάμπτονται η μία μέσα στην άλλη για να διαμορφώσουν το χώρο που επιθυμούν. Μια πτυχωτή επιφάνεια επομένως, μπορεί όχι μόνο να παρέχει καταφύγιο, αλλά και να αποτελεί στοιχείο ένδυσης για τον άνθρωπο.\nΗ έννοια της πτύχωσης αναδύθηκε ως ένας αρχιτεκτονικός διάλογος που φιλοδοξούσε να γίνει η νέα αρχιτεκτονική του τέλους του 20ου αιώνα. Σύμφωνα με το βιβλίο “Folding Architecture: Spatial, Structural and Organizational Diagrams”, η αρχιτεκτονική της πτύχωσης θεωρείται μια επιτηδευμένη τακτική για έντονη ενσωμάτωση της διαφορετικότητας σε ένα ετερογενές συνεχές σύστημα, μέσω ομαλών στρωμάτων και ανάμεικτων τεχνικών. Συνεπώς, εάν υπάρχει ένα και μόνο αποτέλεσμα που παράγεται στην αρχιτεκτονική μέσω της αναδίπλωσης, θα είναι η ικανότητα να ενοποιεί άσχετα μεταξύ τους στοιχεία, μέσα σε ένα νέο συνεχές μείγμα.\nΣτην Ιαπωνία συγκεκριμένα, η πτύχωση είναι άμεσα συνδεδεμένη με την τεχνική του origami που θεωρείται μορφή τέχνης. Εκφράζει τη δράση της πτύχωσης ως μια θεμελιώδη χωρική συνέχεια, όπου κάθε αυτόνομη πτυχή παρουσιάζει ολοένα και περισσότερες πολύπλοκες χωρικές διευθετήσεις.\nΣτην αρχιτεκτονική, η τεχνική αυτή υπήρξε πηγή έμπνευσης για πολλά δημιουργήματα. Για παράδειγμα, στην Serpentine Gallery του Λονδίνου το 2001, ο αρχιτέκτονας Daniel Libenskind χρησιμοποίησε ένα σύνολο από αναδιπλούμενες επιφάνειες φύλλων αλουμινίου για να μεταφράσει τις πτυχώσεις του origami σε αρχιτεκτονικές αρχές, προβάλλοντας τον δυναμισμό των πτυχωμένων δομών.\nΗ τέχνη των σχεδιαστών μόδας στο κεφάλαιο της πτύχωσης, βασίζεται στη διαρκή αναδίπλωση των υφασμάτων και γενικότερα των υλικών γύρω από το ανθρώπινο σώμα. Σε εμάς, η λογική αυτή είναι πολύ οικεία μιας και τα αρχαιοελληνικά φορέματα χαρακτηρίζονται από τις πτυχώσεις που δημιουργούνταν στο ύφασμα καθώς αγκάλιαζε το σώμα. Στην παγκόσμια αγορά, το όνομα που είναι άρρηκτα συνδεδεμένο με αυτή τη λογική είναι εκείνο του Ιάπωνα σχεδιαστή Issey Miyake.Το έργο του χαρακτηρίζεται κυρίως από την τεχνική της πτύχωσης, μιας και ο σχεδιαστής πλισάρει πρώτα το ύφασμα και ακολούθως το κόβει και το ράβει προκειμένου να δημιουργήσει νέα ενδύματα που συνδυάζουν οργανικά το ύφασμα, τη μορφή και τη λειτουργία. Το 1998 σχεδιάζει μια σειρά πτυχωτών ενδυμάτων που ζωντανεύουν μέσω της κίνησης και τη λογική αυτή ακολουθεί μέχρι και σήμερα. Η συλλογή του “Pleats Please” κάνει το γύρο του κόσμου και αποτελεί ισχυρή πρόκληση για τους υπόλοιπους σχεδιαστές οι οποίοι προσπαθούν να “αντιγράψουν” τις βασικές αρχές του.\nfolding origami αρχιτεκτονική μόδα πτυχώσεις


Petrides Farm Park: Από κοτέτσι σ’ ένα από τα μεγαλύτερα θεματικά πάρκα της Κύπρου | businessnews.com.cy\n08:37 - 18.12.2018\nΑν και το όραμα προϋπήρχε κανείς δεν ανέμενε τη τόσο μεγάλη επιτυχία που γνωρίζει σήμερα.\n«Θεματικό πάρκο»; «Φάρμα ζώων»; Ο καθένας μας μπορεί να «βαπτίσει» όπως θέλει το Petrides Farm Park, ωστόσο, η ουσία βρίσκεται στην «εκπαιδευτική διασκέδαση» που προσφέρει και όχι στο πώς μπορεί να χαρακτηριστεί.\nΈνα όραμα που έγινε ιδέα και μια ιδέα που έγινε πραγματικότητα έφτιαξε αυτό που σήμερα ονομάζεται Petrides Farm Park, σε μία έκταση 60.000 τ.μ..\nΤο θεματικό πάρκο που λειτουργεί εδώ και 14 μήνες και βρίσκεται στην κοινότητα Μαρκί στη Λευκωσία, τόλμησε, πρωτοτύπησε και πέτυχε χάρη στο όραμα ενός πατέρα και του υιού του.\nΗ ιστορία πίσω από τη δημιουργία του απλή. Η αγάπη για τα ζώα. Άλλωστε δεν θεωρείται τυχαίο πως πατέρας και γιος σπούδασαν κτηνίατροι, αφιερώνοντας τη ζωή τους σε αυτό το σκοπό.\nΑπό ένα μεγάλο κοτέτσι σε θεματικό πάρκο\nΟι ιδιοκτήτες, Σάββας Πετρίδης 70 ετών και Γιώργος Πετρίδης 35 ετών, πατέρας και γιος αντίστοιχα, μίλησαν στο BusinessNews εξιστορώντας τα όσα προηγήθηκαν της δημιουργίας του Petrides Farm Park, αλλά και για τα όσα θα ακολουθήσουν.\nΣχετικά με την ιδέα της δημιουργίας ενός τέτοιου πάρκου… «Το 2004 η φάρμα ξεκίνησε σαν μονάδα παραγωγής αυγών ελεύθερης βοσκής και πριν περίπου τέσσερα χρόνια είχαμε την ιδέα να δημιουργηθεί ένα θεματικό πάρκο, το οποίο λειτούργησε τον περασμένο Σεπτέμβριο. Ουσιαστικά, το θεματικό πάρκο λειτουργεί εδώ και ένα χρόνο και 2 μήνες. Η ιδέα για τη δημιουργία του θεματικού πάρκου μας ήρθε αφού ακούγαμε από πολλούς επισκέπτες μας πόσο όμορφος είχε γίνει ο χώρος μετά τις δεντροφυτεύσεις, αλλά και από το νέο «trend» που ήθελε τον κόσμο να επισκέπτεται φάρμες, να βλέπει τα ζώα, να μαθαίνει για τη ζωή στη φάρμα. Στο εξωτερικό είναι πολύ διαδεδομένο, ιδιαίτερα στην Αγγλία, και έτσι είπαμε να το κάνουμε και εμείς, μιας και υπήρχε ήδη η υποδομή.».\nΠόση έκταση καλύπτει το πάρκο και πόσος χρόνος χρειάστηκε για ανάπτυξη του… «Το κτήμα καταλαμβάνει μια καταπράσινη έκταση 60.000 m2. Οι εργασίες τοπιοτέχνισης για την δημιουργία του πάρκου άρχισαν πριν από 3.5 χρόνια και συνεχίζονται ακόμη μέχρι και σήμερα. Οι επισκέπτες μπορούν αν περπατήσουν στους πεζόδρομους της φάρμας μήκους 2,5 χιλιομέτρων, υπάρχουν γήπεδα ποδοσφαίρου ειδικά διαμορφωμένα, στίβοι μάχης, καφετέριες και παιχνιδότοποι που αποτελούν ένα ιδανικό μέρος για βόλτα με τα παιδιά, οικογένεια, φίλους και όχι μόνο.».\nΤι ζώα υπήρχαν τότε και ποια σήμερα… «Στην αρχή, επειδή λειτουργούσε μόνο για αυγοπαραγωγή είχε περίπου 20.000 κότες και τώρα προστέθηκαν και τα ζώα της φάρμας, τα οποία είναι για εκπαιδευτικούς σκοπούς, κυρίως για τα παιδιά. Πιο συγκεκριμένα υπάρχουν πάρα πολλά ζώα φάρμας όπως πρόβατα, κατσίκες, παγώνια, γουρουνάκια, στρουθοκάμηλοι, γαλοπούλες, γαϊδουράκια, φραγκόκοτες, κουνέλια, πάπιες, χήνες, πόνυ, άλογα και άλλα.».\nΣε ποιους απευθύνεται το πάρκο… «Η φάρμα μας μέχρι στιγμής είναι ανοικτή για εκπαιδευτικές εκδρομές από σχολεία, επισκέψεις από οργανωμένα σύνολα, αλλά και για όλο τον κόσμο, καθώς είμαστε ανοιχτά κάθε Σαββατοκύριακο από πρωί μέχρι αργά το απόγευμα, όπου οι επισκέπτες μπορούν να απολαύσουν το ποτό τους ακόμα και να ευχαριστηθούν τα υπέροχα σουβλάκια, χάμπουργκερ και όχι μόνο που σερβίρονται στην μεγάλη μας καφετέρια. Στα εκπαιδευτικά προγράμματα οι μαθητές έχουν τη δυνατότητα να ταΐσουν τα διάφορα ζώα, να μαζέψουν αυγά από το κοτέτσι και παράλληλα τους δίνονται διάφορες πληροφορίες για τα ζώα που φιλοξενούνται στη φάρμα. Επίσης, διοργανώνουμε παιδικά πάρτι γενεθλίων, καθώς και διάφορες εκδηλώσεις, έχοντας ως θέμα τα Χριστούγεννα, τις παραδόσεις κλπ.».\nΠοια τα μελλοντικά σχέδια… «Στα μελλοντικά μας πλάνα έχουμε τον εμπλουτισμό των παιδικών μας δραστηριοτήτων. Βασικός σκοπός του θεματικού πάρκου είναι να ψυχαγωγεί τόσο μικρούς όσο και μεγάλους, και να είναι ένας προορισμός που να καλύπτει τις ανάγκες όλης της οικογένειας. Νιώθουμε μεγάλη ικανοποίηση και χαρά κατά τη διάρκεια των ξεναγήσεων των παιδιών στο αγρόκτημα καθώς βλέπουμε τον ενθουσιασμό και το ενδιαφέρον που επιδεικνύουν.»


Θεραπείες Σώματος | Γκαζέπη Αγγελική\nΕΝΔΟΘΕΡΜΙΚΟ ΜΑΣΑΖ ΜΕ ΥΠΕΡΥΘΡΟ ΦΩΣ\nΗ ηλεκτροθεραπεία, είναι μια ανώδυνη μέθοδος παθητικής γυμναστικής που εφαρμόζετε τοπικά στις εκφύσεις και καταφύσεις των μυών. Μέσω ηλεκτροδίων, διοχετεύετε χαμηλής τάσης ρεύμα τοπικά στο σημείο εφαρμογής, και μέσω της κίνησης των ηλεκτρονίων (του ρεύματος) επιτυγχάνει την επιθυμητή σύσπαση και εκγύμναση των μυών. Οι εφαρμογές της ηλεκτροθεραπείας είναι λεμφικό μασάζ, άμεση μείωση πόντων (τοπικό πάχος), σύσφιξη, ενίσχυση κυκλοφοριακής κυκλοφορίας, μυϊκή τόνωση. Μηχανήματα ULTRATONE & VITADERM.\nΜια επαγγελματική θεραπεία που εξασφαλίζει απώλεια πόντων, επιδερμική σύσφιξη και λείανση του δέρματος. Σε συνδυασμό με την ηλεκτροθεραπεία μπορεί να δώσει εκπληκτικά αποτελέσματα. Ενδείκνυται ιδιαίτερα σε άτομα με φλεβική ανεπάρκεια, κιρσούς,φλεβίτη.\nΌλες οι αισθητικές θεραπείες για την καταπολέμηση της κυτταρίτιδας και του τοπικού πάχους έχουν το καλύτερο δυνατό αποτέλεσμα μόνο όταν συνδυάζονται με ισορροπημένη διατροφή και απώλεια βάρους. Για αυτό μια φορά την εβδομάδα στο χώρο μας υπάρχει Κλινική Διαιτολόγος, η οποία μετά από συνεδρία μιας ώρας μαζί σας και τη διενέργεια λιπομέτρησης, σχεδιάζει το διαιτολόγιο σας επάνω στις ανάγκες, τις προτιμήσεις και τον τρόπο ζωής σας ώστε να είναι ευέλικτο και εύκολο στην τήρησή του. Αναλαμβάνει επίσης την παρακολούθηση ατόμων με προβλήματα υγείας (χοληστερίνη, διαβήτης, πίεση, γαστρεντερικά προβλήματα), περιστατικά παιδικής παχυσαρκίας και ειδικά προγράμματα για αθλητές και εγκυμονούσες.\nΣτην αρχαία Eλλάδα, ο Iπποκράτης ήταν ο πρώτος που ασχολήθηκε με τις θεραπευτικές ιδιότητες του θαλασσινού νερού. Tον 20ο αιώνα, η θαλασσοθεραπεία γίνεται ευρέως γνωστή σε όλη την Ευρώπη, με τη Γαλλία να κρατάει τα σκήπτρα, ενώ σήμερα οργανωμένα κέντρα προσφέρουν ποικιλία προγραμμάτων για αισθητικούς αλλά και ιατρικούς λόγους. Tο ίδιο το θαλασσινό νερό, τα φύκια, η λάσπη επιστρατεύονται προκειμένου να σας προσφέρουν απλόχερα όλα τα πολύτιμα συστατικά τους.\nΟι θεραπείες με φύκια βοηθούν την αύξηση του μεταβολισμού, συμβάλλουν στη βαθιά απολέπιση του σώματος, καταπολεμούν την κυτταρίτιδα, ενυδατώνουν, θρέφουν και οξυγονώνουν τους ιστούς, επιτυγχάνοντας επιδερμική σύσφιγξη.\nΗ άργιλος θεωρείται το πλέον κατάλληλο υλικό για την παρασκευή μασκών ομορφιάς προσώπου και σώματος. Δεσμεύει τη θερμότητα προκαλώντας υπεραιμία και έτσι διεγείρει την κυκλοφορία του αίματος. Περιέχει ιχνοστοιχεία τα οποία είναι αντιοξειδωτικά και δρουν ενάντια στη γήρανση. Ανάλογα με τον τύπο της αργίλου, η μάσκα απορροφά το επιπλέον σμήγμα της επιδερμίδας, διεισδύει στους πόρους τους δέρματος, απομακρύνει τους ρύπους και εξαφανίζει τα στίγματα. Καθαρίζει λοιπόν και αναζωογονεί την επιδερμίδα. στις μάσκες σώματος, οι καταλύτες που περιέχονται στην άργιλο συντελούν στην απομάκρυνση των τοξινών και δρουν σαν αντικυταρριδικό προϊόν.


On July 8, 2019 by autodiaxirizomenostekikarditsas\nΑντιεκλογική συγκέντρωση – μικροφωνική – Καρδίτσα\nXθές το απόγευμα 5/7/2019 πραγματοποιήθηκε αντιεκλογική μικροφωνική συγκέντρωση σε κεντρικό σημείο της πόλης της Καρδίτσας (πύλη πάρκου ”Παυσίλυπου”), αλλά ο καιρός δεν μας έκανε το χατίρι αφού ανά διαστήματα έβρεχε και έτσι δε μπορέσαμε να μοιράσουμε αρκετό υλικό από ”Απατρίς” και κείμενα που είχαμε οπότε αρκεστήκαμε να διαβάσουμε κάποιες φορές το κείμενο και να αναρτήσουμε πανό.Δε ξεχάσαμε να αναφερθούμε και στο έγκλημα με τις ανεμογεννήτριες που ετοιμάζουν τα αφεντικά στις βουνοκορφές των Αγράφων.\nΦΩΤΙΑ ΣΤΙΣ ΚΑΛΠΕΣ ,ΡΑΝΤΕΒΟΥ ΣΤΑ ΟΔΟΦΡΑΓΜΑΤΑ -ΕΚΛΟΓΙΚΗ ΑΠΕΡΓΙΑ !!\nΣΥΝΕΙΔΗΤΗ ΕΝΕΡΓΗΤΙΚΗ ΑΠΟΧΗ ΑΠΟ ΤΙΣ ΕΚΛΟΓΕΣ ΕΝΑΝΤΙΑ ΣΕ ΚΑΘΕ ΕΞΟΥΣΙΑ !\nΕΚΛΟΓΙΚΗ ΑΠΕΡΓΙΑ ΕΝΑΝΤΙΑ ΣΕ ΚΑΘΕ ΕΞΟΥΣΙΑ\nΗ εκλογική απεργία ως συνειδητή στάση αποχής από το πολιτικό-εκλογικό θέαμα εκφράζει την ανθρώπινη αξιοπρέπεια και αμφισβητεί έμπρακτα το κυρίαρχο καθεστώς του κράτους και του καπιταλισμού. Είναι μία συνεπής πράξη άρνησης των εξουσιαστών απατεώνων πολιτικάντηδων και των ψηφοθήρων κομματικών λακέδων. Αρνούμαστε κατηγορηματικά, για τώρα και για πάντα, τη μίζερη, θλιβερή, ευτελή πράξη της νομιμοποίησης-ενίσχυσης των εκμεταλλευτών-καταπιεστών μας· των άπληστων κυρίαρχων που απομυζούν-συνθλίβουν τους εργαζόμενους και λεηλατούν τη φύση σπέρνοντας καταστροφή, φτώχεια, εξαθλίωση, ανισότητα και αδικία. Τα συμφέροντά τους είναι αντίθετα από τις ανάγκες και τις επιθυμίες μας. Είναι οι ανέντιμοι ψεύτες που ζητιανεύουν ψήφους για να αποκτήσουν ισχύ και πλούτο εις βάρος μας. Μέσα στο κυνικό θράσος και τη χυδαιότητά τους αλληλοκατηγορούνται για κλοπές, σκάνδαλα, διαφθορά, προδοσίες, βιασμούς και δολοφονίες. Αυτοί είναι και τους φτύνουμε κατάμουτρα. Αρνούμαστε την εσωτερίκευση της εξουσίας, την εθελοδουλία, το νεοραγιαδισμό, τον κρατισμό, τις ψηφοφορίες και τον κοινοβουλευτισμό. Δεν δεχόμαστε να αλλάζουμε κυβερνώντες-τυράννους, αφεντικά και αλυσίδες. Θέλουμε να τους καταργήσουμε.\nΑψηφούμε τα κόμματα, τους σωτήρες, τους γραφειοκράτες και τους κρατικούς θεσμούς. Περιφρονούμε την ανάθεση, την υποταγή, την αντιπροσώπευση, την ιεραρχία και τον καταναγκασμό. Η σαπίλα των αρχομανών ολιγαρχών που αποφασίζουν και διατάσσουν επιβάλλοντας με τη βία τους νόμους τους πρέπει να εκλείψει. Ο δικτάτορας με τα 300 κεφάλια πρέπει να πέσει. Αυτός είναι που ελέγχει, επιτηρεί, εποπτεύει, καταγράφει, φορολογεί, χλευάζει, χτυπά, καταστέλλει, φυλακίζει, καταδικάζει, πυροβολεί και θυσιάζει. Αυτός μας τάζει μια ανάπηρη ελευθερία και μας φαίνεται σημαντικός γιατί εμείς τον προσκυνάμε. Δεν υπογράφουμε το θάνατό μας με τα ίδια μας τα χέρια. Ας τους ανατρέψουμε. Να σπάσουμε τα δεσμά της εξάρτησης απ’ την κεντρική εξουσία και του εθισμού στην κηδεμονία. Να σαμποτάρουμε τις ανθρωποκτόνες κάλπες. Συμμετέχουμε στους αδιαμεσολάβητους κοινωνικούς-ταξικούς αγώνες, στις γενικές συνελεύσεις γειτονιών και χώρων εργασίας, στα σωματεία βάσης και τις συνεργατικές κολεκτίβες. Αναλαμβάνουμε υπεύθυνα πρωτοβουλίες μέσω της αυτενέργειας των προσωπικοτήτων μας και συντονίζουμε όλες τις αυτόνομες δραστηριότητες για να δημιουργήσουμε ελεύθερες, αλληλέγγυες οικοκοινότητες κοινοκτημοσύνης και γενικευμένης αυτοδιαχείρισης. Προτάσσουμε την ομοσπονδιοποίηση περιφερειακών και διεθνών αυτοοργανωμένων κοινοτήτων, τον ελευθεριακό κομμουνισμό και την αναρχία.\nTags : Α.Σ.Καρδιτσας, αναρτηση πανο, αντιεκλογικη συγκεντρωση, αυτοδιαχειριζομενο στεκι καρδιτσας, καταληψη, καταληψη ΤΕΙ Δασοπονίας, μικροφωνική, παρκο παυσιλυπου, παυσιλυπο, Συνελευση Αναρχικων Α.Σ.Καρδιτσας, Συνελευση Αναρχικων Καρδιτσας, φωτια στις καλπες


ΓΑΤΟΣ ΜΕ ΠΕΤΑΛΑ gatospetala.blogspot.com: 20/3/2012\nΌμως το ΠΑΣΟΚ οργανώνεται…\nΣχόλιο του Ιορδάνη Τζαμτζή\nΑσχολούμαι με την πολιτική από το 1977 όταν πρωτοοργανώθηκα στην ΟΝΝΕΔ Σκύδρας. Έκτοτε είμαι πάρων σ’όλους τους αγώνες της παράταξης αρχικά μέσα από την ΟΝΝΕΔ , ακολούθως μέσα από την Τοπική Αυτοδιοίκηση ως Δήμαρχος Σκύδρας και στην συνεχεία ως εκπρόσωπος του νομού μας στην Βουλή των Ελλήνων.\nΤο καθένα από τα κόμματα της Αριστεράς δηλαδή ΚΚΕ, ΣΥΡΙΖΑ, ΔΗΜΟΚΡΑΤΙΚΗ ΑΡΙΣΤΕΡΑ,‘’χορεύουν έξω από τον χορό’’, χωρίς κανένα πρόγραμμα, και φυσικά χωρίς καμιά πίστη ότι υπάρχει περίπτωση να κυβερνήσουν ποτέ, διότι στην ουσία δεν θέλουν να κυβερνήσουν, γιατί θέλουν να είναι κόμματα διαμαρτυρίας και να λένε ότι θέλουν.\n‘’ΛΑΟΣ ΠΑΣΟΚ ΣΤΗΝ ΕΞΟΥΣΙΑ’’ είπε ο Ανδρέας Παπανδρέου και έφερε τις Πράσινες κλαδικές όπου εάν ήσουν μέλος έκανες κουμάντο στην υπηρεσία σου, έφερε την Πράσινη κάρτα που αν την είχες διοριζόσουν όπου ήθελες, ασχέτως προσόντων, έφερε τα μπλε και τα πράσινα καφενεία όχι για να απομονωθούν οι κακοί δεξιοί αλλά για να εγκλωβίσει τους ΠΑΣΟΚΟΥΣ ώστε να μην φεύγουν, έφερε τα κομματικά ψηφοδέλτια στους συνεταιρισμούς και τους διέλυσε και καταργώντας την εποπτεία της ΑΤΕ έδωσε αέρα στα τρωκτικά που ρήμαξαν τους συνεταιρισμούς και το συνεταιριστικό κίνημα.\nΑπό 270.000υπαλλήλους το 1981, έφτασαν τις 700.000 το 1989.\nΟ Παπαντρέου άλλαξε την νοοτροπία των Ελλήνων δίνοντας το σύνθημα για το μεγάλο φαγοπότι, λέγοντας για τον Διοικητή της ΔΕΗ Μαυράκη, όταν αυτός κατηγορήθηκε ότι υπεξαίρεσε 500εκατ. δραχμές: ‘’Είπαμε να κάνει ένα δωράκι στον εαυτό του αλλά όχι και 500 εκατ.’’\nΔηλαδή αν ήταν100 η 200 εκατ. δραχμές δεν θα πείραζε…\nΤότε, ο υπάλληλος,αλλά και ο κάθε πολίτης , πήρε το παράδειγμα από τον Πρωθυπουργό και θεωρούνταν ΜΑΓΚΑΣ αυτός που έκλεβε.\nΣπατάλες και ΛΑΙΚΙΣΜΟΣ στην πρώτη διάταξη. Και φυσικά κούτες ΠΑΜΠΕΡΣ με πολλά εκατομμύρια δολάρια, και ‘’κωλόσπιτο’’ εκατοντάδων εκατομμυρίων στην Εκάλη που δεν δικαιολογούνταν από έναν μισθό, έστω και Πρωθυπουργού.\nΝα θυμίσω ακόμη το περίφημο ‘’Τσοβόλα δώστα όλα’’.\nΗ απαντήσει του Γιώργου Παπανδρέου ήταν ‘’η κρίση είναι Ελληνικό φαινόμενο’’. Όταν έγινε Πρωθυπουργός,τότε κατάλαβε ότι η κρίση έρχονταν απ έξω.\nΌταν το 2009ο Καραμανλής έλεγε ‘’θα παγώσω μισθούς και συντάξεις’’, ο Παπανδρέου για να γίνει Πρωθυπουργός έλεγε ψέματα ότι ’’λεφτά υπάρχουν’’και ταυτόχρονα προετοίμαζε την είσοδο της χώρας στο ΔΝΤ.\nΟ Παπανδρέου παραποιώντας τα στοιχεία στην Ελληνική Στατιστική Υπηρεσία, χαρακτηρίζοντας τους Έλληνες διεφθαρμένους και τεμπέληδες ,-ο Παπακωνσταντίνου έλεγε ότι η Ελλάδα είναι σαν τον Τιτανικό που βουλιάζει-,έβαλε την χώρα στο ΔΝΤ και υπέγραψε το Μνημόνιο.\nΑυτόματα το ΠΑΣΟΚ ‘’μηδενίζει’’ το κοντέρ και μέσα από μια εκλογική διαδικασία με έναν υποψήφιο,προσπαθεί να αναγεννηθεί, να ανασυγκροτηθεί και να διεκδικήσει ξανά την εξουσία.\nΛάθη έκαναν οι κυβερνήσεις στην χώρα μας διαχρονικά, όμως από τον Οκτώβριο του 2009 έως τον Οκτώβριο του 2011, έγιναν εγκλήματα,γι αυτό και ο πολίτης αντιδρά πολλές φορές άσχημα απέναντι στους πολιτικούς και τα κόμματα.\nΚαι το ΠΑΣΟΚ συσπειρώνεται και παρά τα όσα λένε ότι ‘’όλοι το ίδιο είναι’’ και ότι ‘’δεν θα πάνε να ψηφήσουν’’, θα πάνε να ψηφίσουν . Αυτό το λένε για να μην πάνε οι άλλοι.


Πέμπτη 2 Ιουνίου 2022 02:02\nΜε σύνθημα «Όλοι Μαζί Τρέχουμε για τα Παιδιά με Χρόνια Νοσήματα» διοργανώνεται την Κυριακή 5 Ιουνίου 2022 ο αγώνας δρόμου «Στα τείχη της Αρχαίας Λάρισας», με δύο διαδρομές 2 χλμ και 7 χλμ και αφετηρία και τερματισμό το Αρχαίο Θέατρο Λάρισας. Τον αγώνα διοργανώνουν η ΕΑΣ ΣΕΓΑΣ Θεσσαλίας, ο Τοπικός Όμιλος για την Unesco ν. Λάρισας και η Εφορεία Αρχαιοτήτων Λάρισας σε συνεργασία με την Περιφέρεια Θεσσαλίας, το Δήμο Λαρισαίων, τον Αθλητικό Σύλλογο «ΠΕΛΑΣΓΟΣ», τον Σύλλογο Βετεράνων Αθλητών Στίβου ν. Λάρισας και τον Σύλλογο Μαραθωνοδρόμων νομού Λάρισας.\nΗ εκκίνηση του Αγώνα θα δοθεί στις 10 το πρωί και οι δρομείς μπορούν να δηλώνουν την διαδρομή στην οποία επιλέγουν να τρέξουν, στο ιστότοπο της ΕΑΣ ΣΕΓΑΣ ΘΕΣΣΑΛΙΑΣ. Σε συνέντευξη τύπου που έδωσαν οι διοργανωτές, στην αίθουσα του Περιφερειακού Συμβουλίου στη Λάρισα, τονίστηκαν τα εξής:\nΚώστας Αγοραστός, Περιφερειάρχης Θεσσαλίας: «Την Κυριακή 5 Ιουνίου, μια ιδιαίτερη διαδρομή, ένας ιδιαίτερος αγώνας μαζικού αθλητισμού. Τρέχουμε για τα παιδιά που έχουν ανάγκη, μαζί με την UNESCO σε μια διαδρομή, η οποία έχει σχεδιαστεί από την Αρχαιολογική Υπηρεσία, στα μνημεία της πόλης της Λάρισας. Αναδεικνύουμε τα μνημεία, τα γνωρίζουμε καλύτερα, μαθαίνουμε για αυτά. Είναι μια διαδρομή «Τρέχω και Μαθαίνω», και ταυτόχρονα μια διαδρομή «Συνεισφέρω για τα παιδιά με χρόνια νοσήματα». Συγχαρητήρια σε όλους τους διοργανωτές και υποστηρικτές του Αγώνα, συγχαρητήρια στους εθελοντές που βρίσκονται στην καρδιά κάθε αθλητικής διοργάνωσης, στην Αστυνομία και την Τροχαία για την καθοριστική συμβολή τους στην ασφαλή διεξαγωγή, συγχαρητήρια σε όλους τους αθλητές».\nΘεοδώρα Κάλλα, πρόεδρος τοπικού Ομίλου για την Unesco ν. Λάρισας: « Ένας μαραθώνιος ξεχωριστός, ένας μαραθώνιος μοναδικός, ένας μαραθώνιος για τα παιδιά με χρόνια νοσήματα. Ευχαριστώ την Περιφέρεια Θεσσαλίας και τον Περιφερειάρχη Κώστα Αγοραστό, τον πρόεδρο του ΣΕΓΑΣ Θεσσαλίας Ηλία Καφφέ, το Σύλλογο Μαραθωνοδρόμων Λάρισας, τις εθελοντικές οργανώσεις, τη Διεύθυνση Τροχαίας Λάρισας, που είναι μαζί μας στον 4ο χρόνο διοργάνωσης. Θέλουμε να στείλουμε ένα μήνυμα αγάπης, κοινωνικής αλληλεγγύης και αλληλοβοήθειας για τα παιδιά. Ενημερώνουμε και ευαισθητοποιούμε το κοινωνικό σύνολο για τις συνέπειες που έχουν τα χρόνια νοσήματα, στη συναισθηματική λειτουργία των παιδιών, στην κοινωνική τους εικόνα, στην αυτοεξυπηρέτησή τους, στην συναισθηματική και ακαδημαϊκή τους πορεία, στη σχέση τους με τους άλλους, με την οικογένεια, με τα αδέρφια. Όλοι μαζί τρέχουμε για αυτά τα παιδιά και στέλνουμε μήνυμα στο Υπουργείο Παιδείας και στο Υπουργείο Υγείας ότι χρειαζόμαστε στα σχολεία μας περισσότερους νοσηλευτές, ψυχολόγους και ειδικό βοηθητικό προσωπικό».\nΗλίας Καφφές, πρόεδρος ΕΑΣ ΣΕΓΑΣ Θεσσαλίας: « Ο ΣΕΓΑΣ Θεσσαλίας δε θα μπορούσε παρά να είναι αρωγός σε αυτήν την προσπάθεια. Καλούμε όλους τους Λαρισαίους στο Αρχαίο Θέατρο, σε έναν αγώνα που γίνεται υπό την αιγίδα της Ελληνικής Ολυμπιακής Επιτροπής, σε έναν αγώνα στην καρδιά της πόλης, που μεταδίδει τα μηνύματα του εθελοντισμού, της αλληλεγγύης, της ευγενούς άμιλλας, του ευ αγωνίζεσθαι. Αυτό το πάντρεμα του πολιτισμού και του αθλητισμού, είναι μια διαφυγή από την δύσκολη καθημερινότητα, ενώ για την νεολαία η ενασχόληση με τον αθλητισμό παραμένει μοναδική διέξοδος στα αδιέξοδα. Ευχαριστώ τον Περιφερειάρχη μας, ο οποίος είναι κοντά μας, κοντά στον αθλητισμό, κοντά σε κάθε μας προσπάθεια, είναι αρωγός σε ο,τιδήποτε γίνεται στον πολιτισμό και στον αθλητισμό της Θεσσαλίας μας».\nΒασίλης Βλαχογιάννης, Διοικητής Τροχαίας Λάρισας: « Σπουδαίο το μήνυμα που πρεσβεύει ο αγώνας αυτός, που διεξάγεται σε μια ζωντανή αστική διαδρομή της πόλης και βασικό οδικό άξονα, στην οδό Ηρώων Πολυτεχνείου. Από πλευράς Τροχαίας, θα προσπαθήσουμε να διευκολύνουμε κατά το καλύτερο δυνατό, την ασφαλή και ομαλή διεξαγωγή του αγώνα, με ρυθμίσεις για την ήπια κυκλοφορία των οχημάτων κατά μήκος της διαδρομής».


Τι έδειξε έρευνα που δημοσιεύτηκε στο JAMA Oncology.\nTα εμβόλια κατά της COVID-19 προσφέρουν λιγότερη προστασία σε ανθρώπους με καρκίνο που υποβάλλονται σε χημειοθεραπεία, αλλά είναι καλύτερα από το να μην υπάρχει καθόλου προστασία, αναφέρει έρευνα που δημοσιεύτηκε σήμερα στο JAMA Oncology.\nΑσθενείς με καρκίνο που υποβλήθηκαν σε χημειοθεραπεία εντός 3 μηνών από την πρώτη δόση εμβολίου Moderna ή Pfizer-BioNTech είχαν 57% χαμηλότερο κίνδυνο για συμπτωματική νόσο μετά από λοίμωξη COVID-19, μετά από πλήρη εμβολιασμό σε σχέση με αυτούς που δεν είχαν εμβολιαστεί, έδειξαν τα στοιχεία.\nΩστόσο γυναίκες με καρκίνο μαστού που αντιμετωπίστηκαν με ενδοκρινική ή ορμονική θεραπεία εντός 3 μηνών από τη λήψη το εμβολίου είχαν 76% προστασία έναντι του ιού, αφού εμβολιάστηκαν πλήρως.\nΑσθενείς με καρκίνο που δεν είχαν υποβληθεί σε αγωγή για τουλάχιστον 6 μήνες πριν τη λήψη του εμβόλου κατά της COVID-19 είχαν 85% προστασία έναντι του ιού όταν εμβολιάστηκαν πλήρως.\nΑσθενείς με καρκίνο που έλαβαν το εμβόλιο της Johnson & Johnson δεν περιελήφθησαν στην ανάλυση.\nΟ Nathanael R. Fillmore, δήλωσε ότι τα εμβόλια είναι αποτελεσματικά σε ανθρώπους με καρκίνο, αλλά η αποτελεσματικότητα φαίνεται να μειώνεται σε ορισμένες ομάδες, ιδιαίτερα σε αυτούς που λαμβάνουν χημειοθεραπεία και στους ανοσοκατεσταλμένους για άλλη αιτία. Ωστόσο, δήλωσε, για ορισμένες άλλες ομάδες όπως ανθρώπους που λαμβάνουν μόνο ενδοκρινική θεραπεία, η αποτελεσματικότητα φαίνεται να είναι παρόμοια με του γενικού πληθυσμού.\nTα εμβόλια Moderna και Pfizer-BioNTech μειώνουν τον κίνδυνο σοβαρής νόσου μετά από λοίμωξη με COVID-19 κατά περισσότερο από 90% στους πλήρως εμβολιασμένους σύμφωνα με έρευνα του Centers for Disease Control and Prevention. Αυτά τα ποσοστά είναι για τις τρέχουσες παραλλαγές-όχι για την Omicron – και για ανθρώπους που δεν είναι ανοσοκατεσταλμένοι.\nΠροηγούμενες έρευνες βρήκαν ότι άνθρωποι με καρκίνο και όσοι υποβάλλονται σε ορισμένες αγωγές για τη νόσο έχουν εξασθενημένο ανοσοποιητικό σύστημα και φτωχότερη ανταπόκριση στα εμβόλια COVID-19 δείχνοντας την ανάγκη για ενισχυτική δόση.\nΟι ερευνητές δήλωσαν ότι παρόλα αυτά δεδομένου του αυξημένου κινδύνου για σοβαρή νόσο και θάνατο από την COVID-19 σε ανθρώπους με καρκίνο, ο εμβολιασμός είναι σημαντικός.\nΟ Fillmore και οι συνεργάτες του ανέλυσαν στοιχεία 29.000 ασθενών με καρκίνο που ήταν πλήρως εμβολιασμένοι έναντι της COVID-19 και συνέκριναν τα ποσοστά λοίμωξης σε αυτόν τον πληθυσμό με αυτά παρόμοιου αριθμού ανεμβολίαστων ασθενών με καρκίνο.\nΕντός 7 εβδομάδων κατά μέσον όρο, μετά τον πλήρη εμβολιασμό, 161 συμμετέχοντες στην ομάδα εμβολιασμένων ήταν θετικοί στην COVID-19, ενώ 275 στην ομάδα των μη εμβολιασμένων ήταν θετικοί.\nΣημειώθηκαν 17 θάνατοι σχετιζόμενοι με την COVID-19 στην ομάδα εμβολιασμένων και 27 στην ομάδα των μη εμβολιασμένων.\nΗ αποτελεσματικότητα των εμβολίων για όλους τους ασθενείς με καρκίνο στην έρευνα, είτε είχαν υποβληθεί πρόσφατα σε αγωγή είτε όχι, ήταν 58%.\nΟ Fillmore δήλωσε ότι τα ευρήματα υποδεικνύουν ότι τα εμβόλια μπορεί ενδεχόμενος να μην είναι το ίδιο αποτελεσματικά στην πρόληψη λοίμωξης σε ορισμένες ομάδες ασθενών με καρκίνο-που σημαίνει ότι αυτοί μπορεί ενδεχομένως να έχουν παρόλα αυτά κίνδυνο λοίμωξης από τον κορωνοιό, ακόμα και αν είναι εμβολιασμένοι.\nΕπομένως, ακόμα και μετά τον εμβολιασμό αυτοί οι ασθενείς μπορεί ενδεχομένως να χρειάζεται να συνεχίσουν να είναι προσεκτικοί και να περιορίζουν την έκθεσή τους σε πιθανή λοίμωξη.\nΚαρκίνος, Κορωνοϊός (COVID-19), Χημειοθεραπεία\nΚαρκίνος: Η έλλειψη άσκησης αυξάνει τον κίνδυνο υποτροπής, θανάτου


Κέλλας: Με συνέπεια υλοποιούμε το πρόγραμμα μας - iFarsala\nΔιαδρομήΑρχική»Πολιτική»Λάρισα»Κέλλας: Με συνέπεια υλοποιούμε το πρόγραμμα μας\nΔευτέρα, 22/07/2019, 21:20 Λάρισα\n«Ο Πρωθυπουργός “εκπλήσσει” με τη συνέπειά του. Είχε υποσχεθεί προεκλογικά τη μείωση του ΕΝΦΙΑ κατά 30% από το 2020, αλλά προχωρά από αύριο στη μείωσή του μεσοσταθμικά κατά 22%.\nΑς μην ξεχνάμε ότι ο κ. Τσίπρας, με το σύνθημα της κατάργησης του ΕΝΦΙΑ, κέρδισε τις εκλογές το 2015, όμως 4,5 χρόνια, που ήταν κυβέρνηση, όχι μόνο δεν τον κατήργησε, αλλά δεν έκανε την παραμικρή μείωση.»\nΤα ανωτέρω τόνισε, μεταξύ άλλων, ο Βουλευτής ΝΔ Ν. Λάρισας, Χρήστος Κέλλας, στην τηλεόραση της ΕΡΤ1, στους Θ. Σιαφάκα και Μ. Κατσίμη, στην πρωινή εκπομπή «Καλοκαιρινή Ενημέρωση», κληθείς να σχολιάσει τις Προγραμματικές Δηλώσεις της Κυβέρνησης, προσθέτοντας:\n«Ο Κυριάκος Μητσοτάκης εξήγγειλε ακριβώς όσα είχε υποσχεθεί κατά την προεκλογική περίοδο. Πέραν της μείωσης της φορολογίας σε κάθε επίπεδο, θα προχωρήσουμε άμεσα στις προσλήψεις 4500 εκπαιδευτικών στην Ειδική Αγωγή, 2000 κυρίως νοσηλευτών αλλά και ιατρών στα νοσοκομεία, καθώς και 1500 αστυνομικών.\nΚαμία δέσμευσή μας δεν αναιρέθηκε, τουναντίον. Τα σενάρια περί περικοπών, που διακινούνται και ακούστηκαν προεκλογικά από τον κ. Τσίπρα όπως και τα περί απολύσεων, είχαν και έχουν ως μόνο στόχο να εκφοβίσουν τον κόσμο, διότι η επιχειρηματολογία του ΣΥΡΙΖΑ εξαντλήθηκε. Η ακριβής εκτέλεση του προϋπολογισμού ανά υπουργείο και φορέα της Γενικής Κυβέρνησης και η εισπρακτική απόδοση των θετικών οικονομικών μέτρων, όπως οι φοροελαφρύνσεις και η βελτίωση των 120 δόσεων, θα διασφαλίσουν τους απαραίτητους πόρους, προκειμένου να υλοποιήσουμε το πρόγραμμά μας».\nΠεραιτέρω, ο Λαρισαίος πολιτικός, αναφορικά με τη στάση της Αξιωματικής Αντιπολίτευσης σε σχέση με τη Συμφωνία των Πρεσπών, επεσήμανε:\n«Ο κ. Τσίπρας προετοίμασε τη Συμφωνία, χωρίς να ενημερώσει κανέναν, και, στη συνέχεια, την υπέγραψε. Οι βουλευτές του την ψήφισαν και την υπερασπίζονται, ενώ μας προκαλούν για το τι πρόκειται να πράξουμε εμείς, πλέον, ως κυβέρνηση, που όχι μόνο αντισταθήκαμε και την καταψηφίσαμε, αλλά καταθέσαμε και πρόταση δυσπιστίας προς την Κυβέρνηση ΣΥΡΙΖΑ-ΑΝΕΛ.\nΑκόμη και αν “σκίσουμε” τη Συμφωνία αύριο, τα Σκόπια θα συνεχίσουν να είναι στο ΝΑΤΟ. Πρόκειται για μία διεθνή συμφωνία, η οποία έχει παράξει νομικά δεδομένα, ενώ οι βασικοί της όροι είναι αμετάκλητοι. Ωστόσο, η ένταξη των Σκοπίων στην ΕΕ εξαρτάται από την Ελληνική Κυβέρνηση. Θα αξιοποιήσουμε το όπλο του βέτο, που έχουμε στα χέρια μας, ώστε να διορθώσουμε ό,τι μπορούμε να διορθώσουμε».\nΜπορείτε να παρακολουθήσετε τα σχετικά αποσπάσματα εδώ:\nΕΝΦΙΑ Χρήστος Κέλλας


Οι 20 παίκτες της Premier League που απογοήτευσαν στην τρέχουσα σεζόν (pics) | Gazzetta\nΑστον Βίλα: Μπιορν Ενγκελς\nΗ Βίλα έχει δεχθεί τα περισσότερα τέρματα φέτος (56) από οποιαδήποτε άλλη ομάδα στην Premier League. Η απόδοση του κεντρικού αμυντικού δεν ήταν σταθερή με αποτέλεσμα η ομάδα του να «μπάζει» από παντού.\nΜπόρνμουθ: Ράιαν Φρέιζερ\nΙσως η χειρότερη σεζόν στην ποδοσφαιρική του καριέρα για τον Φρέιζερ της Μπόρνμουθ. Ο 26χρονος μεσοεπιθετικός έχει δηλώσει στο παρελθόν πως θέλει να αποχωρήσει από τον σύλλογο κι έτσι το μυαλό του δεν είναι στη Μπόρνμουθ. Σε 32 εμφανίσεις έχει βρει τον δρόμο προς τα δίχτυα μόνο μία φορά.\nΜπράιτον: Αλιρεζά Τζαχανμπάκς\nΠολλοί πίστευαν ότι η μεταγραφή ρεκόρ της Μπράιτον θα χρειαζόταν λίγο χρόνο για να προσαρμοστεί στο αγγλικό ποδόσφαιρο. Ωστόσο, ο Ιρανός εξτρέμ φαίνεται πως ακόμα δεν έχει βρει τα πατήματα του, έχοντας μόνο δύο τέρματα.\nΜπέρνλει: Ματέι Βίντρα\nΕκτός από την κατάκτηση του τελευταίου βραβείου της Premier League για το καλύτερο γκολ του μήνα, ο Βίντρα κατέγραψε μία απογοητευτική σεζόν, χωρίς να καταφέρει να παρουσιάσει τον καλύτερο του εαυτό για την ομάδα.\nΤσέλσι: Κέπα Αριζαμπαλάγκα\nΕίναι εκπληκτική η πτώση του Ισπανού πορτιέρε που σε κάνει να αναρωτιέσαι τους πιθανούς λόγους. Θεωρήθηκε ως ένας από τους καλύτερους γκολκίπερ με μέλλον στην Τσέλσι, ωστόσο μετά τις τραγικές εμφανίσεις του, έχοντας χάσει και τη θέση βασικού, δεν αποκλείεται το καλοκαίρι να τον δούμε υποψήφιο προς αποχώρηση.\nΚρίσταλ Πάλας: Άντρος Τάουνσεντ\nΕνα γκολ, μία ασίστ και ένα πρόβλημα συνεχόμενων τραυματισμών έκαναν τη φετινή σεζόν, ως μία από τις χειρότερες για τον 28χρονο μέσο της Κρίσταλ Πάλας\nΕβερτον: Μόιζε Κιν\nΕχοντας αποκτηθεί από την Γιουβέντους, οι φίλοι της Εβερτον είχαν τεράστιες προσδοκίες από τον Ιταλό στραίκερ, που όπως φαίνεται «ναυάγησαν» νωρίς. Ο Κιν έχει μόνο ένα γκολ μέχρι τώρα με τη φανέλα των «ζαχαρωτών» σε 23 παιχνίδια.\nΛέστερ: Ντεμαράι Γκρέι\nΠότε θα φτάσει τελικά η σεζόν όπου ο Γκρέι θα δείξει τον πραγματικό του εαυτό στην Λέστερ; Μετά από δύο σεζόν στις «αλεπούδες» δεν έχει καταφέρει ακόμα να παρουσιάσει κάτι το αξιοσημείωτο.\nΛίβερπουλ: Ναμπί Κεϊτά\nΟι αρκετοί τραυματισμοί τον άφησαν εκτός γηπέδων για αρκετό χρονικό διάστημα. Ακόμα και όταν κατάφερε να αγωνιστεί σε μερικά παιχνίδια της Λίβερπουλ, απέδειξε πως δεν θεωρείται ως μία σίγουρη λύση για τον άξονα των «Reds».\nΜάντσεστερ Σίτι: Τζον Στόουνς\nΠαρά την αποχώρηση του Βίνσεντ Κομπάνι και την ατυχία του Λαπόρτε με τον τραυματισμό, ο Γκουαρδιόλα δεν εμπιστεύτηκε ποτέ τον Στόουνς για να τον θεωρήσει ως βασικό ποδοσφαιριστή της ομάδας, για το κέντρο της άμυνας.\nΜάντσεστερ Γιουνάιτεντ: Πολ Πογκμπά\nΟι τραυματισμοί ανάγκασαν τον Πολ Πογκμπά να μείνει εκτός αγωνιστικής δράσης για ένα αρκετά μεγάλο χρονικό διάστημα. Σε όσα παιχνίδια αγωνίστηκε έμεινε μακριά από τον καλό του εαυτό, με τον ίδιο να έχει τονίσει πως βλέπει το μέλλον του μακριά από τους «κόκκινους διαβόλους».\nΟταν η διοίκηση ξόδεψε 40 εκατομμύρια λίρες για την απόκτηση του, όλοι περίμεναν να δουν έναν επιθετικό ο οποίος θα έχει συχνή επαφή με τα αντίπαλα δίχτυα. Παρ' όλα αυτά έχει μόνο ένα γκολ σε 25 εμφανίσεις στην Premier League.\nΝόριτς: Μάρκο Στιπερμαν\nΑπό το 2017 αγωνίζεται με τη φανέλα της Νόριτς. Τη φετινή σεζόν θα θέλει γρήγορα να την ξεχάσει ο 29χρονος μεσοεπιθετικός, καθώς πέρασε και δεν... ακούμπησε\nΣέφιλτν Γιουνάιτεντ: Λουκ Φριμαν\nΥπήρξε μεγάλη απογοήτευση στις τάξεις της Σέφιλντ, από τον Φρίμαν καθώς πολλοί περίμεναν ότι χάρη στις αριστοτεχνικές του δεξιότητες στην δημιουργία παιχνιδιού, θα βοηθούσε τους συμπαίκτες του στο σκοράρισμα. Δυστυχώς γι' αυτόν δεν έβγαλε εις πέρας την αποστολή.\nΣαουθάμπτον: Τσε Άνταμς\nΑποδεικνύεται ότι το να σκοράρεις 22 γκολ στην δεύτερη κατηγορία της Αγγλίας, δεν εγγυάται την επιτυχία στην Premier League. Σε 27 αναμετρήσεις δεν έχει σκοράρει ούτε μια φορά.\nΤότεναμ: Τανγκί Ντομπελέ\nΚανείς δεν έχει εντυπωσιαστεί από την μέχρι τώρα πορεία του με τη φανέλα της Τότεναμ. Ο Ζοσέ Μουρίνιο έχει κριτικάρει πολλάκις τον 23χρονο μέσο για τις εμφανίσεις του, τονίζοντας πως με αυτές τις εμφανίσεις δεν έχει θέση στο ρόστερ των «σπιρουνιών».\nΓουότφορντ: Ρομπέρτο Περέιρα\nΤρία γκολ και καμία ασίστ για τον Περέιρα, ο οποίος αποδεικνύει πως η φετινή σεζόν είναι μία από τις χειρότερες του.\nΓουέστ Χαμ: Φελίπε Αντερσον\nΠρέπει να είναι ενοχλητικό για τους οπαδούς της Γουέστ Χαμ ότι βρίσκονται σε μια μάχη υποβιβασμού όταν έχουν τον Βραζιλιάνο Αντερσον στο ρόστερ τους. Ο μεσοεπιθετικός των «σφυριών» είχε ξεκινήσει εντυπωσιακά την πρώτη του σεζόν στον σύλλογο αλλά φέτος έχει μόνο ένα γκολ και τέσσερις ασίστ.\nΓουλβς: Μόργκαν Γκιμπς\nΠερίμεναν πολλά περισσότερα από τους Γκιμπς φέτος, ωστόσο δεν του έχουν δοθεί αρκετές ευκαιρίες για να αποδείξει το ταλέντο. Εχει καταφέρει να αγωνιστεί μόνο σε τέσσερις αναμετρήσεις στην Premier League.\nΑυτές ήταν οι φετινές απογοητεύσεις της φετινής σεζόν, των 20 ομάδων της Premier League. Μία σεζόν που θα ήθελαν αρκετοί να ξεχάσουν γρήγορα...


"Πουρoκίλερ" των κυριών της ΤV ...ο Παναγιωτόπουλος του MEGA εξοργίζει την Στάη !\nΕμβρόντητη δηλώνει ότι έμεινε η Ελλη Στάη όταν πληροφορήθηκε ότι διευθυντικό στέλεχος του MEGA αναφέρθηκε σε εκείνη ως ηλικιωμένη και άρα ανίκανη για τις ειδήσεις του μεγάλου καναλιού.\nΗ κυρία Στάη με άρθρο της στην ιστοσελίδα The Toc θέλησε να απαντήσει σε όσα ακούστηκαν σε σύσκεψη στο MEGA, διατυπώνοντας με σαφήνεια ότι όλα έγιναν εν αγνοία της και πως το θέμα (η παρουσίαση του κεντρικού δελτίου του MEGA) δεν την ενδιαφέρει: «Εμβρόντητη, έμαθα ότι διευθυντικό στέλεχος της ενημέρωσης Μεγάλου καναλιού με περιέγραψε... γραπτώς ως ηλικιωμένη και άρα ανίκανη για τις ειδήσεις του (εν άγνοια μου και χωρίς να ενδιαφέρομαι για το θέμα)... και όχι μόνον εμένα. Η ρατσιστική ηλικιακή αναφορά περιείχε κι άλλες κυρίες. Το θέμα δεν είναι προσωπικό, είναι γενικό... και ό,τι αυτό σημαίνει ως αμιγώς ρατσιστική αντίληψη σε μια κοινωνία που πρέπει να ξεφύγει από τη δαγκάνα του χρυσαυγιτισμού».\nΣυγκεκριμένα σε σύσκεψη του καναλιού με αντικείμενο την τύχη του κεντρικού δελτίου ειδήσεων εις εκ των μετόχων πρότεινε την Ελλη Στάη για τη θέση της κεντρικής παρουσιάστριας. Σε αυτή την πρόταση αντέδρασε διευθυντικό στέλεχος (σύμφωνα με πληροφορίες επρόκειτο για τον Χρήστο Παναγιωτόπουλο) που χαρακτήρισε τη διάσημη δημοσιογράφο ως «τηλεπαρουσιάστρια της προ-προηγούμενης γενιάς».\nΣε όλα αυτά η Ελλη Στάη απάντησε με το άρθρο της «Χρυσαυγιτισμός στα Media - Οι «καλτσοδέτες», οι «ηλικιωμένες», ο ρατσισμός κι ένα... Μεγάλο κανάλι» το οποίο μπορείτε να διαβάσετε εδώ:\nΌτι θα αισθανόμουν την ανάγκη το 2014 να σκεφτώ πως θα έπρεπε να αναζητήσουμε έναν «νέο φεμινισμό», ομολογώ ότι δεν μου πέρναγε καθόλου από το μυαλό.\nΑπό πολύ νέα πίστευα ότι ζούμε σε μια από τις δυτικές κοινωνίες που, έστω και με πολλές ελλείψεις και στρεβλώσεις, είχαμε κατοχυρώσει θεσμικά τα βασικά δικαιώματα της ίσης μεταχείρισης των γυναικών\nΑπό πολύ νέα πίστευα ότι ζούμε σε μια από τις δυτικές κοινωνίες που, έστω και με πολλές ελλείψεις και στρεβλώσεις, είχαμε κατοχυρώσει θεσμικά τα βασικά δικαιώματα της ίσης μεταχείρισης των γυναικών. Πίστευα ότι η κοινωνία αντιμετώπιζε θετικά το "άλμα ζωής" των γυναικών δίπλα στους άνδρες. Ακόμη πίστευα ότι εξαρτιόταν κι από εμάς και τις δικές μας προσπάθειες, να σπάσουμε τα κοινωνικά ταμπού που δεκάδες γενιές έβγαζαν τις γυναίκες στα περιθώρια. Ήξερα βέβαια ότι ο " δράκος" δεν έχει πεθάνει. Ήθελα όμως να πιστεύω ότι η δικιά μου η γενιά, άντρες και γυναίκες, είχαμε ξεπεράσει πολλά. Φαίνεται ότι έκανα λάθος. Μεγάλο μάλιστα.\nΤο πρώτο μεγάλο χτύπημα ήρθε από την άνοδο του φασιστικού εκτρώματος της Χρυσής Αυγής. Όπου στην μεταμφιεσμένη πολιτική τους ατζέντα, ο ρατσισμός έχει ύψιστη προτεραιότητα. Και όχι μόνον εναντίον των μεταναστών και όσων το χρώμα δεν ταιριάζει με το δικό τους. Αλλά ο ύπουλος ρατσισμός εναντίον των "άλλων", όλων των κοινωνικών ομάδων που έχουν διαφορετικότητα ή πιο ευάλωτα χαρακτηριστικά στην ιστορική κοινωνική εξέλιξη. Με πρώτο στόχο τις γυναίκες. (Αλλά και τους γκέι βεβαίως). Οι πιο πολλοί θυμόμαστε τη βίαιη σεξιστική επίθεση Κασσιδιάρη κατά της Λιάνας Κανέλλη και της Ρένας Δουρου, κάποιοι θα θυμούνται την εξ ίσου βίαιη και σεξιστική επίθεση εναντίον μου, επειδή στη ΝΕΤ είχα αναφερθεί στο ναζιστικό μόρφωμα.\nΚαι στις δυο αυτές (και σε παρά πολλές άλλες) περιπτώσεις το λεξιλόγιο ήταν σεξιστικά υβριστικό με αναφορές στις προσωπικές ζωές, στην ηλικία, στη μορφή, τελικά στο δικαίωμα να υπάρχουμε ως δυναμικοί και κυριαρχικοί πολίτες, σε όλο το φάσμα της ζωής.\nΝόμιζα ότι για κάποιες γυναίκες από εμάς, που περάσαμε από όλα τα στάδια της αμφισβήτησης, αλλά... δεν μασήσαμε, ο απροκάλυπτος ρατσισμός θα είχε σημεία τέλους. Και ότι θα είχαμε μόνο τα τέρατα του φασισμού απέναντι. Έκανα και πάλι λάθος. Γιατί τον ρατσισμό δεν τον βρίσκουμε μόνο στους «επίσημους χρυσαυγίτες» αλλά υπάρχει παντού.\nΕμβρόντητη, έμαθα ότι διευθυντικό στέλεχος της ενημέρωσης Μεγάλου καναλιού με περιέγραψε... γραπτώς ως ηλικιωμένη και άρα ανίκανη για τις ειδήσεις του (εν άγνοια μου και χωρίς να ενδιαφέρομαι για το θέμα)... και όχι μόνον εμένα. Η ρατσιστική ηλικιακή αναφορά περιείχε κι άλλες κυρίες. Το θέμα δεν είναι προσωπικό, είναι γενικό... και ό,τι αυτό σημαίνει ως αμιγώς ρατσιστική αντίληψη σε μια κοινωνία που πρέπει να ξεφύγει από τη δαγκάνα του «χρυσαυγιτισμού».\nΧρησιμοποιώ αυτό το περιστατικό για να ανοίξουμε τη συζήτηση για ένα «νέο φεμινισμό». Γιατί εκτός από εμβρόντητη, έμεινα και έντρομη, διαπιστώνοντας ότι το αυγό του ρατσισμού κατά των γυναικών δεν επωάζεται μόνο στα γραφεία της Χρυσής Αυγής, αλλά και σε γραφεία των media. Κι αν τέτοιες αντιλήψεις υπάρχουν στον εμφανή κόσμο των media, είναι προφανές ότι διαπερνούν όλους τους τομείς της ελληνικής κοινωνίας (δεν έχει περάσει και πολύς καιρός που στην ίδια τη Βουλή ακούσαμε για... καλτσοδέτες και υπονοούμενα για ανικανοποίητες γυναίκες...)\nΚαι το τι σημαίνει ρατσιστική συμπεριφορά εναντίον των γυναικών το γνωρίζουμε όλοι μας μέσα από την καθημερινότητά μας. Το sexual harassment είναι βαθιά ριζωμένο ακόμα σε πολλά ανδρικά μυαλά. Τα κλισέ είναι πολλά: Της «πουτάνας» όταν είναι νέα, πιθανόν και ωραία και πετυχαίνει ή προσπαθεί να πετύχει στη ζωή και τη δουλειά της , της υποτιμητικά «εύκολης», όταν ζει ελεύθερα και χωρίς πλέγματα στην προσωπική της ζωή, της «γλάστρας», της «ανίκανης» όταν ανταγωνίζεται για σημαντικές θέσεις τους άντρες και αλλά σχετικά... Η αναγνώριση της αξίας μιας γυναίκας σε μια κοινωνία που έτσι κι αλλιώς δεν τα πάει πολύ καλά με την αξιοκρατία, είναι ένας αγώνας δύσκολος.\nΠρέπει να σπάσουμε τη ραχοκοκαλιά του ρατσισμού, γιατί στις δύσκολες εποχές που περνάει η χώρα μας, οι γυναίκες έχουμε τεράστιο ρόλο αλλά και ευθύνη\nΓι’ αυτό πιστεύω ότι πρέπει να ανοίξουμε ξανά τη συζήτηση. Για να σπάσουμε τη ραχοκοκαλιά του ρατσισμού, γιατί στις δύσκολες εποχές που περνάει η χώρα μας, οι γυναίκες έχουμε τεράστιο ρόλο αλλά και ευθύνη: Για να ανταποκριθούμε εκτός των άλλων και στο ρόλο της μητέρας. Γιατί πίσω από κάθε ρατσιστικό αντρικό κεφάλι που τολμάει να μας υποτιμήσει με τον ένα η τον άλλο τρόπο, υπάρχει πάντα μια γυναίκα που το μεγαλώνει.\nΩς «ηλικιωμένη γυναίκα», μπαίνω μπροστά, για να σπάσουμε το αυγό του φιδιού, όπου κι αν βρίσκεται. Εξάλλου και η πολύ νεαρή Eμμα Γουάτσον έκανε ανάλογο κάλεσμα, σε άντρες και γυναίκες, στην πολύ συγκινητική της ομιλία ως πρέσβειρα στον αγώνα για την ίση αντιμετώπιση των γυναικών στον ΟΗΕ: με τον πολύ χαρακτηριστικό τίτλο «Αυτός για Αυτήν» (HeforShe), καλώντας έτσι όπως πρέπει να κάνουμε κι εμείς όλους τους άντρες που δεν είναι ρατσιστές να συμπαραταχθούν μαζί μας για μια καλύτερη ζωή για όλους μας.


ΔΕΠΑ Υποδομών: Στην Italgas έναντι €733 εκατ. – Industry-news.gr | INDUSTRY\nΔΕΠΑ Υποδομών: Στην Italgas έναντι €733 εκατ.\nΤο Διοικητικό Συμβούλιο του ΤΑΙΠΕΔ, προχώρησε στην αποσφράγιση της βελτιωμένης οικονομικής προσφοράς που κατέθεσε η ITALGAS SpA, για την από κοινού πώληση με την «Ελληνικά Πετρέλαια ΑΕ» (ΕΛΠΕ) του 100% του μετοχικού κεφαλαίου της εταιρείας «ΔΕΠΑ Υποδομών ΑΕ».\nΗ βελτιωμένη δεσμευτική προσφορά ανέρχεται σε 733 εκατ. ευρώ. Tο ΔΣ του Ταμείου την απεδέχθη και ανακήρυξε την ITALGAS SpA ως Προτιμητέο Επενδυτή. Το ΔΣ της ΕΛΠΕ επίσης αποδέχθηκε την ανωτέρω προσφορά. Σήμερα το ΤΑΙΠΕΔ κατέχει το 65% και η ΕΛΠΕ το υπόλοιπο 35% του μετοχικού κεφαλαίου της ΔΕΠΑ Υποδομών και λειτουργούν από κοινού ως πωλητές. Ο φάκελος του διαγωνισμού θα υποβληθεί στο Ελεγκτικό Συνέδριο για προσυμβατικό έλεγχο, τα δε συμβατικά κείμενα της συναλλαγής θα υπογραφούν μετά την έγκρισή του.\nTopics: Italgas , ΔΕΠΑ Υποδομών , ΤΑΙΠΕΔ


Έρχεται το Equals με την Kristen Stewart και τον Nicholas Hoult\nAnette Cheniell 2015-09-07\n07 Σεπ 2015 Anette Cheniell\nTo Equals είναι μια ταινία επιστημονικής φαντασίας που πρωταγωνιστούν οι Kristen Stewart και Nicholas Hoult και κάνει πρεμιέρα το Σάββατο στο Φεστιβάλ της Βενετίας. Μόλις εξασφαλίσαμε για σας το πρώτο κλιπ που δόθηκε σήμερα στη δημοσιότητα.\nΤη σκηνοθεσία υπογράφει ο Drake Doremus και μιλά για την ιστορία μιας μελλοντικής κοινωνίας όπου λέγεται The Collective και αποτελείται από ανθρώπους που δεν μπορούν να νιώσουν συναισθήματα. Ένας από τους πολίτες της, ο Silas (Hoult), αρχίσει να έχει SOS (Switched-On-Syndrome), μια ασθένεια που κάνει τους ανθρώπους να νιώσουν, λύπη, χαρά, φόβο και αγάπη. Λόγω αυτού πρέπει να πάει στο The Den, όπου πάνε εκεί οι άρρωστοι για να πεθάνουν, όμως εκεί γνωρίζει έναν ακόμη άνθρωπο που καταλαβαίνει τι ακριβώς περνάει.\nΑυτό το άτομο είναι η Nia (Stewart) και αυτό το video από το Indiewire δείχνει την σιωπηλή τους επικοινωνία.\n«Ένα πράγμα για το οποίο μιλούσαμε συνεχώς ήταν: Εάν μπορούμε να υπάρχουμε χωρίς να υπάρχει αγάπη. Μπορούμε άραγε να ζήσουμε χωρίς αγάπη;», ανέφερε η Stewart στην συνέντευξη τύπου της ταινίας στη Βενετία. «Μάλλον όχι. Δεν νομίζω πως μπορούμε να ζήσουμε χωρίς πάθος, όχι απαραίτητα για κάποιο άτομο αλλά πάθος για ζωή, περιέργεια-το μόνο που μας κάνει να προχωράμε.»\nTags:drake doremusequalskristen stewartnicholas houltvenice international film festival\nΟι 10 πιο αναμενόμενες ταινίες πριν τελειώσει το 2015\nCafé Society (2016) του Woody Allen\nClouds of Sils Maria (2014) του Olivier Assayas\nAmerican Ultra (2015) του Nima Nourizadeh


Και ψυχοφάρμακο η ασπιρίνη! | Artanews\nΑρχική EIDHSEIS Υγεία Και ψυχοφάρμακο η ασπιρίνη!\nΚαι ψυχοφάρμακο η ασπιρίνη!\nΚαθυστερεί την απώλεια νοητικών ικανοτήτων των ηλικιωμένων\nΗ ασπιρίνη μπορεί να καθυστερήσει την κατάπτωση των νοητικών λειτουργιών των ηλικιωμένων, σύμφωνα με μια νέα σουηδική επιστημονική έρευνα. Η μελέτη κατέληξε στο συμπέρασμα ότι η λήψη μιας ασπιρίνης καθημερινά, επιβραδύνει τη σταδιακή επιδείνωση των νοητικών ικανοτήτων, ιδίως των ηλικιωμένων γυναικών που αντιμετωπίζουν υψηλό κίνδυνο καρδιαγγειακής πάθησης.\nΠάντως, η σουηδική μελέτη, μ? επικεφαλής την Άνε Μπέργιεσον – Χάνσον του Τμήματος Ψυχιατρικής της ιατρικής Ακαδημίας Σαλγκρένσκα του πανεπιστημίου του Γκέτεμποργκ, ενώ βρήκε ότι η ασπιρίνη μπορεί να καθυστερήσει την μείωση των νοητικών ικανοτήτων των γυναικών που κινδυνεύουν από έμφραγμα ή εγκεφαλικό, δεν διαπίστωσε ότι υπάρχει κάποια ορατή θετική επίδραση στο ρυθμό εμφάνισης της άνοιας ή της νόσου Αλτσχάιμερ. Στην ουσία, η έρευνα δείχνει ότι η ασπιρίνη προστατεύει την καρδιαγγειακή υγεία των ηλικιωμένων και αυτό έχει θετική επίπτωση στις νοητικές ικανότητές τους.\nΟι ερευνητές, που έκαναν τη σχετική δημοσίευση στο βρετανικό ιατρικό περιοδικό “BMJ Open”, σύμφωνα με το BBC, μελέτησαν περίπου 500 γυναίκες υψηλού καρδιαγγειακού κινδύνου, ηλικίας 70 έως 92 ετών, για χρονικό διάστημα πέντε ετών. Οι νοητικές επιδόσεις αυτών των γυναικών ελέγχθηκαν τόσο στην αρχή όσο και στο τέλος της πενταετίας.\nΌσες γυναίκες έπαιρναν κάθε μέρα ασπιρίνη για όλο αυτό το διάστημα, εμφάνισαν πολύ μικρότερη πτώση στις νοητικές επιδόσεις τους σε σχέση με όσες δεν έπαιρναν ασπιρίνη. Τα τεστ περιλάμβαναν ερωτήσεις νοημοσύνης, προσανατολισμού, οπτικο-χωρικών ικανοτήτων κ.α.\nΗ ερευνήτρια Σίλκε Κερν όμως προειδοποίησε ότι «δεν είναι γνωστοί οι μακροπρόθεσμοι κίνδυνοι από την τακτική λήψη ασπιρίνης. Για παράδειγμα, τυχόν έλκη και αιμορραγίες μπορεί να υπερτερούν έναντι των ωφελειών που παρατηρήσαμε». Γι? αυτό, όπως είπε, χρειάζεται περισσότερη έρευνα και θα ελεγχθούν οι εν λόγω γυναίκες (όσες ζουν) ξανά μετά από άλλα πέντε χρόνια.\nΠροηγούμενο άρθροΔικάζεται 89χρονος Γερμανός για την σφαγή της Κεφαλονιάς\nΕπόμενο άρθροΟ Σόιμπλε για την αναπηρία του


ΕΝΝΕΑ ΕΤΗ ΦΩΤΟΣ: ΠΡΟΜΗΘΕΙΑ 2011\nΑγαπητοί φίλοι. Οι προετοιμασίες για τις γιορτές των ΠΡΟΜΗΘΕΙΩΝ 2011 έχουν ήδη ξεκινήσει.\nΦέτος, με την ενεργό συνδρομή και του Τρύφωνα Ολύμπιου, τα Προμήθεια προβλέπονται λαμπρότερα από κάθε άλλη φορά, με πολλές καινοτόμες ενέργειες. Ενδεικτικά:\nα) Τα Προμήθεια διαρκούν πλέον 4ήμερο και όχι 3ήμερο.\nβ) Καθιερώνονται από φέτος τα ΒΩΜΕΙΑ (= Προεόρτια των Προμηθείων) που θα τελούνται μια βδομάδα πριν από τις γιορτές των Προμηθείων, σε επιλεγμένες θέσεις ιερότητας σε όλη την Ελλάδα και την Κύπρο, την ίδια ημέρα και ώρα. Τα Βώμεια ανήκουν στον κορμό των Προμηθείων και σκοπό έχουν την υπέρ βωμών αφοσίωση, τουτέστιν την συνειδητοποίηση για την διαφύλαξη των ιερών και οσίων του λαού.\nΦέτος τα Βώμεια θα τελεστούν την Κρονία («Σάββατο») 25/6 στις 9.00 το βράδυ, σε επιλεγμένες θέσεις που οι διάφοροι φορείς (σύλλογοι, ομάδες κλπ) θα επιλέξουν στην ευρύτερη περιοχή όπου δραστηριοποιούνται\nΠατήστε εδώ http://promitheia.wordpress.com/2011/05/18/program2011/\nγια να δείτε αναλυτική αναφορά στο Πρόγραμμα των ΠΡΟΜΗΘΕΙΩΝ 2011.


Ο Κόντε στην κηδεία 21χρονου δολοφονημένου | Κοσμοδρόμιο Ο Κόντε στην κηδεία 21χρονου δολοφονημένου – Κοσμοδρόμιο\n«Θα πούμε στα παιδιά μας να στρέψουν τα κεφάλια τους; Να μην παρεμβαίνουμε για να εξαλείψουμε τις διαφορές ή να προσπαθούμε να προστατεύσουμε πιο αδύναμους […]\n«Θα πούμε στα παιδιά μας να στρέψουν τα κεφάλια τους; Να μην παρεμβαίνουμε για να εξαλείψουμε τις διαφορές ή να προσπαθούμε να προστατεύσουμε πιο αδύναμους φίλους ή φίλους σε προφανείς δυσκολίες; », είπε ο Ιταλός πρωθυπουργός Τζουζέπε Κοντε, ο οποίος παρέστη στην κηδεία 21χρονου ο οποίος ξυλοκοπήθηκε μέχρι θανάτου και συνέχισε: “Δεν νομίζω ότι αυτή μπορεί να είναι η απάντηση ή ο δρόμος προς τα εμπρός. Αντίθετα, πρέπει να πολλαπλασιάσουμε τις προσπάθειές μας σε κάθε τοποθεσία και πλαίσιο, έτσι ώστε τα παιδιά μας να μεγαλώσουν με την κουλτούρα του σεβασμού για όλους».\nΕκατοντάδες Ιταλοί με λευκά πουκάμισα, παραβρέθηκαν στην κηδεία του 21χρονου Γουίλι, ο οποίος κατάγεται από το Πράσινο Ακρωτήρι. Η κηδεία έγινε στην κωμόπολή Κολεφέρο εκεί όπου ο Γουίλι ξυλοκοπήθηκε μέχρι θανάτου από τέσσερις νεαρούς έξω από κλαμπ, επειδή εκείνος προσπάθησε να σταματήσει έναν καυγά ανάμεσα σε φίλο του και στους συγκεκριμένους νεαρούς. Στους φερόμενους ως δράστες έχει απαγγελθεί κατηγορία για εκ προμελέτης δολοφονία, ενώ υπάρχουν βάσιμες υποψίες ότι υπήρξαν και ρατσιστικά κίνητρα για την επίθεση τους. Ο πρόεδρος της περιφέρειας της Ρώμης και γραμματέας του Δημοκρατικού Κόμματος, Νικόλα Τζινγκαρέτι, δήλωσε ότι ένα από τα «λύκεια τουριστικών σπουδών» της περιοχής, θα λάβει το όνομα του Γουίλι Μοντέιρο. Ήταν η κατεύθυνση σπουδών που είχε επιλέξει το νεαρό αυτό παιδί, το οποίο ήθελε να γίνει ξακουστός μάγειρας.


Κίνα 400L επαγγελματικό υγρό μίξερ για σαμπουάν Κατασκευαστές\n400L υγρό μίξερ,Επαγγελματικός υγράς μίξερ,Μίξερ για σαμπουάν\nDongguan Nosen M&E Technology Co., Ltd. [Guangdong,China] Είδος Επιχείρησης: Κατασκευαστής Main Mark: Αφρική , Αμερική , Ασία , Ανατολική Ευρώπη , Ευρώπη , μέση Ανατολή , Παγκόσμιος Εξαγωγέας: 51% - 60% certs: ISO9001 Περιγραφή: 400L υγρό μίξερ,Επαγγελματικός υγράς μίξερ,Μίξερ για σαμπουάν\nHome > Προϊόντα > Υγροί αναδευτήρες > Βαρευστοί μίξερ βαρέως τύπου > 400L επαγγελματικό υγρό μίξερ για σαμπουάν\n 400L επαγγελματικό υγρό μίξερ για σαμπουάν\nΑρ. μοντέλου: RNE-150\nΕπαγγελματικός μίξερ NOSEN 400L για υγρό σαμπουάν . Καθώς ο σχεδιασμός και η επιλογή του μίκτη επηρεάζονται από πολλούς παράγοντες, ο χρήστης πρέπει να παρέχει το σχήμα και το μέγεθος της δεξαμενής. Ή το συστατικό, η συγκέντρωση και το ιξώδες των υλικών ανάμιξης.\n1.Motor δύναμη: 1.5KW\n3.Reducer: πλανητικό μειωτήρα\n* Μοντέλο : RNE-150\n* Διαμόρφωση : μειωτήρας κινητήρα (πλανητικός μειωτήρας), δοκός στήριξης, άξονας πόλου και λεπίδα ανάμειξης.\nΚατηγορίες Προϊόντων : Υγροί αναδευτήρες > Βαρευστοί μίξερ βαρέως τύπου\nΚατάλογος σχετικών προϊόντων: 400L υγρό μίξερ , Επαγγελματικός υγράς μίξερ , Μίξερ για σαμπουάν , 800L υγρό μίξερ , 1300L υγρό μίξερ , 0.75KW υγρό μίξερ , 5.5KW υγρό μίξερ , Υγρό μίξερ 750W


Πλεονεκτήματα μετά από μια κοινή διατροφή\nΚόλπα που λειτουργούν\nΠεριορισμός θερμίδων, χωρίς περιοριστική διατροφή\nΑδύνατο να απαλλαγείτε από λίγα κιλά κατά την εγκυμοσύνη και, αν και όχι πολλά, μετά την εγκυμοσύνη θέλετε να νιώσετε καλά και άνετα με το σώμα σας να τα ξεφορτωθείτε.\nΕίναι πιθανό ότι ο σύντροφός σας έχει επίσης κερδίσει βάρος κατά τη διάρκεια της «εγκυμοσύνης» σας, θα το πούμε με αλληλεγγύη. Έχετε θεωρήσει ότι ταιριάζετε ταυτόχρονα; Οι ειδικοί λένε ότι αυτή η επιλογή έχει πολλά πλεονεκτήματα και ότι η θέση σε λειτουργία είναι πολύ απλούστερη. Σας λέμε γιατί η απώλεια βάρους ως ζευγάρι είναι ευκολότερη και τα καλύτερα κόλπα για να το πετύχετε.\nΗ Marisa Burgos, διατροφολόγος στη Βαρκελώνη της κλινικής Alimmenta, μας δίνει τα κλειδιά για να το κάνουμε σωστό και εξηγεί τα πλεονεκτήματα της παρακολούθησης ενός υγιεινού τρόπου ζωής μετά την παράδοση.\n1. Αποτελεσματικότερο φαγητό. Όταν κάνετε την αγορά και για τους δυο σας, γνωρίζετε τις ανάγκες του καθενός. Με αυτό τον τρόπο, μπορείτε να σχεδιάσετε τα κοινά εβδομαδιαία μενού.\n2. Κίνητρα Είναι ευκολότερο να επιτευχθεί ένας στόχος (στην περίπτωση αυτή να χάσετε βάρος) εάν έχετε την υποστήριξη κάποιου. Και αν και οι δύο ξεκινήσετε τον ίδιο στόχο, επαναφέρετε.\n3. Λιγότερα γεύματα μακριά από το σπίτι. Μετά από μια υγιεινή διατροφή είναι ευκολότερη εάν προετοιμάσετε τα πιάτα μόνοι σας. Ένα άλλο σημείο στο οποίο θα συμφωνήσετε: αποφύγετε τα εστιατόρια σε μια στιγμή.\n4. Περισσότερο ξεκούραση. Ο ύπνος είναι απαραίτητος για να χάσετε βάρος. Όπως γνωρίζετε και οι δύο, θα προσπαθήσετε να οργανώσετε καλύτερα τις ώρες ύπνου και, όπως συμβαίνει με ένα μωρό που κοιμάται είναι μια «πολυτέλεια», μπορείτε να το πάρετε αργά το βράδυ για να το παρακολουθήσετε.\nΛίγες ώρες ύπνου προκαλούν μεγαλύτερη αντίσταση στην ινσουλίνη και υψηλότερα επίπεδα κορτιζόλης, επιβραδύνοντας τον μεταβολισμό. Αυτό μεταφράζεται σε μείωση των θερμιδικών δαπανών.\n5. Άσκηση ως ζευγάρι. Για να χάσετε βάρος δεν χρησιμεύει μόνο για τη βελτίωση της διατροφής, πρέπει επίσης να κάνετε κάποια άσκηση.\nΑπό το μηδέν λεπτό, μπορείτε να κάνετε μια βόλτα μαζί με το μωρό, να σκαρφαλώσετε σκάλες στο σπίτι, ενώ το άλλο πηγαίνει το μωρό στο ασανσέρ, πεζοπορία με το μωρό σε σακίδιο, κολύμπι (το πιο πλήρες άθλημα) στο τουλάχιστον δύο φορές την εβδομάδα, ενώ ένας συγγενής φροντίζει το μικρό …\nΚαι όταν αισθάνεστε πιο ξεκούραστοι, μπορείτε ακόμη και να τρέξετε με το παιδί σας: οι καρέκλες είναι σχεδιασμένες για να το κάνουν σε οποιοδήποτε έδαφος. Θα μοιραστεί ο ελεύθερος χρόνος με την οικογένεια.\n6. Ενθάρρυνση όταν οι δυνάμεις αποσυντίθενται. Είναι καλή ιδέα να ζυγίζετε μαζί μια φορά την εβδομάδα και να γράφετε σε ένα κοινό διάγραμμα. Και αν κάποιος από εσάς πάει κάτω από τη διάθεσή σας ή σκέφτεστε για την εξαπάτηση “ή την εγκατάλειψη”, έχετε τον άλλον σας να σας υπενθυμίσω ότι δεν μπορείτε να αφήσετε τον εαυτό σας να νικήσει.\n7. Καλό παράδειγμα υγιεινών συνηθειών στην οικογένεια. Η υιοθέτηση μιας υγιεινής διατροφής και η αποφυγή καθιστικού τρόπου ζωής είναι το καλύτερο παράδειγμα που μπορεί να δοθεί στα παιδιά, οπότε όσο πιο γρήγορα αρχίζετε, τόσο το καλύτερο.\nΗ Marisa Burgos θέλει να καταστήσει σαφές ότι το κύριο πράγμα που πρέπει να χάσετε είναι να ακολουθήσετε μια διατροφή και υγιεινές συνήθειες στον τρόπο ζωής. Δεν είναι να τρώει λιγότερο, αλλά να τρώει καλύτερα. Ως εκ τούτου, αν δεν έχει γίνει ένα έθιμο κατά τη διάρκεια της εγκυμοσύνης, μπορείτε να ξεκινήσετε μαζί τους αμέσως μόλις γεννήσετε. Συγνώμη, μπορείτε.\nΕπειδή είναι σύνηθες ο μπαμπάς να κερδίσει επίσης βάρος κατά τη διάρκεια της εγκυμοσύνης: το άγχος, η πιο καθιστική ζωή της μαμάς, οι μητρικοί πόθοι που καταλήγουν να μοιράζονται … Έτσι, αυτός είναι ο καιρός να φάει καλά, ως ζευγάρι. Πώς να το κάνετε\n1. Συμβουλές από έναν επαγγελματία. Να ξέρετε από πού βρίσκεστε. Δεν πρόκειται μόνο για τον έλεγχο της κλίμακας, αλλά κυρίως για το ποσοστό του λίπους. Ως εκ τούτου, είναι σημαντικό να λάβετε ορισμένες μετρήσεις (μέση, ισχίο) για να γνωρίζετε το ποσοστό λίπους σας. Το πρώτο πράγμα που συνήθως χάνεται είναι ο όγκος και η απώλεια του μεγέθους του παντελονιού ενθαρρύνει την κίνηση προς τα εμπρός.\n2. Πάρτε ‘set-up’ ως αγώνα μεγάλης απόστασης. Δεν είναι καλό να προσποιούνται ότι χάνουν βάρος γρήγορα, επειδή αυτές οι δίαιτες συνεπάγονται κακές διατροφικές αξίες. Έτσι η υπομονή θα είναι απαραίτητη.\n3. Πίνετε νερό ως κύρια πηγή υγρών και να αυξήσετε την κατανάλωσή σας. Επίσης, εάν θηλάζετε, το σώμα σας θα το ζητήσει, το οποίο είναι πολύ σοφό.\n4. Προσπαθήστε να φάτε την ίδια στιγμή, μαζί και κάθεστε στο τραπέζι, μασήστε καλά και χρησιμοποιήστε τα μαχαιροπήρουνα όποτε είναι δυνατόν. Ο στόχος είναι να τρώτε πιο αργά.\n5. Μην παραλείπετε κανένα φαγητό, Ειδικά πρωινό. Το να μην τρώει δεν χάνει βάρος και μπορεί να είναι πολύ αντιπαραγωγικό για να χάσει κιλά. Είναι καλύτερο να κάνετε πέντε γεύματα την ημέρα.\n6. Αγοράστε και μαγειρέψτε με τον μεγαλύτερο αριθμό φρέσκων και εποχιακών συστατικών. Αποφύγετε πολύ επεξεργασμένα τρόφιμα όπως πίτσα και κατεψυγμένα χάμπουργκερ, πιάτα έτοιμα για ζέσταμα ή τα παρόμοια.\n7. Αλλάξτε τα τηγανητά τρόφιμα για το ψημένο παρασκεύασμα, το μαγείρεμα με ατμό ή τα πιάτα καλής ποιότητας.\n8. Βασική σύσταση: το 70% των τροφίμων φυτικής προέλευσης. Αυτό περιλαμβάνει φρούτα, λαχανικά, όσπρια, δημητριακά ολικής αλέσεως, καρπούς με κέλυφος και σπόρους. Τα άλλα 30%, ποιοτικά ζωικά τρόφιμα, τα οποία είναι πλούσια, για παράδειγμα, σε σίδηρο και ασβέστιο.\nΟ διαιτολόγος εξηγεί ότι είναι απαραίτητο να κατανοήσουμε αυτή τη διαφορά. Η επιλογή μιας περιοριστικής δίαιτας δεν είναι ποτέ σκόπιμη, διότι αυτό σημαίνει ότι θα αφήσουν έξω τα τρόφιμα που πρέπει να είμαστε υγιείς ή να καταχραστούν άλλους που δεν είναι τόσο ευεργετικοί.\nΕπιπλέον, αν και η δίαιτα θα ακολουθηθεί ως ζευγάρι, θα πρέπει να γίνει κατανοητό ότι:\nΟι άνδρες χάνουν βάρος πιο γρήγορα από τις γυναίκες, δεδομένου ότι έχουμε περισσότερο λίπος από τους μυς στο σώμα και πάνω από αυτό εξαρτάται από τις ορμόνες μας. Ωστόσο, έχουν περισσότερη μυϊκή μάζα και καταναλώνουν περισσότερες θερμίδες.\nΟι ανάγκες σε θερμίδες είναι διαφορετικές σε άνδρες και γυναίκες και μεταξύ μας, είτε θηλάζαμε είτε όχι το μωρό μας.\nΠαρόλο που ο διατροφολόγος εξασφαλίζει ότι είναι δύσκολο να προσδιοριστεί η ποσότητα θερμίδων που πρέπει να περιέχει η διατροφή του καθενός, μας δίνει μια προσεγγιστική ιδέα:\nΈνας άνθρωπος των 1,80, και με έναν φυσιολογικό ρυθμό ζωής, δεν είναι πάρα πολύ καθόλου καθιστικός αθλητής, ο οποίος καταναλώνει περίπου 3.000 θερμίδες ημερησίως, μπορεί να μειώσει τη διατροφή του σε 2.200 θερμίδες.\nΗ μητέρα μπορεί να μειώσει την θερμιδική της πρόσληψη σε 1.800 Kcal εάν θηλάζει το μωρό της και λίγο λιγότερο εάν δεν το κάνει. Ο θηλασμός συνεπάγεται υψηλότερη πρόσληψη θερμίδων, αρκεί να μην «αντισταθμίζετε» την πρόσληψη ανθυγιεινών τροφών.\nΣτην ιδανική περίπτωση, ακολουθήστε την ίδια δίαιτα, για να προετοιμάσετε το ίδιο εβδομαδιαίο μενού μεταξύ των δύο. Το μόνο που ποικίλλει είναι η ποσότητα.\nΜπορεί επίσης να προσαρμοστεί ανάλογα με τις προτιμήσεις ή τις αλλεργίες του καθενός από εσάς. δηλαδή να αντικαταστήσει με ένα συγκεκριμένο τρόπο ένα τρόφιμο από ένα άλλο με παρόμοιο θρεπτικό περιεχόμενο, για παράδειγμα κατά το μεσημεριανό γεύμα.\nΠώς το βλέπεις; Τολμάτε να χάσετε βάρος και να πείσετε τον σύντροφό σας να ξεκινήσει μαζί σας; Τα πλεονεκτήματα της επιλογής αυτής της επιλογής είναι πολυάριθμα και επιπλέον, σύμφωνα με τον εμπειρογνώμονα, θα θέσετε τα θεμέλια για να δημιουργήσετε μερικές [υγιεινές συνήθειες για όλη την οικογένεια] (Αυτές είναι οι πέντε συνήθειες που πρέπει να ακολουθήσετε για να αποτρέψετε τα παιδιά σας να υποφέρουν από παχυσαρκία) πάντα. Και στην κορυφή θα νιώσετε πολύ καλύτερα. Ήρθε η ώρα να ξεκινήσετε τώρα.


Μέθοδος Vojta - Ελληνικό Κέντρο Vojta\nΗ μέθοδος Vojta αφορά τη διάγνωση, την αξιολόγηση, την πρόγνωση και τη θεραπεία παθήσεων του κεντρικού και περιφερικού νευρικού συστήματος, των μυών και των αρθρώσεων και των λειτουργικών συστημάτων.\nΑποτελεί την πιο αξιόπιστη και αποτελεσματική μέθοδο θεραπείας, ιδιαίτερα στα νεογνά και στα βρέφη. Εφαρμόζεται επίσης με επιτυχία σε παιδιά και ενήλικες σε ολόκληρο τον κόσμο.\nΟ Τσέχος νευρολόγος καθηγητής Vaclav Vojta στις αρχές της δεκαετίας του ‘ 60 ανακάλυψε ότι η κινητική συμπεριφορά του σώματος δεν είναι τίποτε άλλο από την εκδήλωση της ωρίμανσης και της κατάστασης που βρίσκεται το κεντρικό νευρικό σύστημα του ανθρώπου. Με βάση αυτό πρότεινε ένα θεραπευτικό σύνολο που αποτελείται από διάγνωση, αξιολόγηση και θεραπεία σε νευρολογικές παθήσεις, που αφορούν όλες τις ηλικίες, από την 1η ημέρα της γέννησης ενός βρέφους, μέχρι την τρίτη ηλικία.\nΗ μέθοδος Vojta, στηρίζεται στην λεπτομερή γνώση της κινητικής ανάπτυξης του υγιούς παιδιού. Η τόσο ακριβής και αναλυτική ακολουθία της εξέλιξης των λειτουργιών του κεντρικού νευρικού συστήματος και η πρόκληση κινητικώναπαντήσεων, κάθε φορά καινούργιων και κάθε φορά κοντύτερα στο φυσιολογικό, είναι η βάση της σωστής θεραπευτικής αντιμετώπισης του νευρολογικού ασθενή.\nΟ στόχος της κατά Vojta αποκατάστασης είναι η διείσδυση στο Κεντρικό νευρικό σύστημα, και ο επαναπρογραμματισμός του. Η ενεργοποίηση και η ομαλοποίηση των εντολών του εγκεφάλου προς την περιφέρεια, έχει σαν αποτέλεσμα την αρμονικότερη μυϊκή λειτουργία, αλλά και την βελτίωση λειτουργιών όπως ο στραβισμός, η μάσηση και η κατάποση, η αναπνοή, η αφόδευση και η διούρηση κ.α. Η ενεργοποίηση του κεντρικού νευρικού συστήματος και η λειτουργική επανεκπαίδευση του είναι το κεντρικό στοιχείο της μεθόδου Vojta\nΣτην πρώτη επίσκεψη ο φυσικοθεραπευτής - Vojta, δημιουργεί ένα εξατομικευμένο πρόγραμμα αποκατάστασης και μαζί με τον ασθενή / συγγενή - γονέα καθορίζει τους στόχους της θεραπείας.\nΜέσα από κλινικές έρευνες, ο Τσέχος καθηγητής κατάφερε να εντοπίσει στο σώμα σημεία-κλειδιά, τα οποία, όταν πιέζονται με ειδικό τρόπο, ενεργοποιούνται και προκαλούν ακούσια κινητικότητα ταυτόχρονα σε ολόκληρο το σώμα. Η σφαιρική αυτή κινητική απάντηση στο σώμα είναι αντανακλαστική. Η εφαρμογή πίεσης σε συγκεκριμένα σημεία, από συγκεκριμένες θέσεις, καθιστά ικανό τον ασθενή να πραγματοποιήσει κινήσεις με αρμονία, ενεργοποιώντας μυϊκές ομάδες που μέχρι εκείνη τη στιγμή έμοιαζαν ναρκωμένες ή μπλοκαρισμένες.\nΗ θεραπεία Vojta σε καμία περίπτωση δεν μπορεί να προκαλέσει οποιοδήποτε πρόβλημα. Θεωρείται από τις απόλυτα ασφαλείς μεθόδους. Μπορεί να εφαρμοστεί σε ασθενείς, που η κατάσταση της υγείας τους δεν επιτρέπει την κούραση, όπως π.χ. οι καρδιοπαθείς ή στην μονάδα εντατικής θεραπείας, και όπου υπάρχει δυσκολία συνεργασίας (βρέφη, διανοητική υστέρηση κ.α.).\nΗ μέθοδος αποκατάστασης του Vaclav Vojta δεν διδάσκει την σωστή θέση και κινητικότητα, αλλά δημιουργεί τις προϋποθέσεις της κινητικής δράσης του νευρολογικού ασθενή. Βασίζεται στην υγιή κινησιολογική ανάπτυξη και έχει σαν στόχο να καταστήσει τον ασθενή μοναδικό κατασκευαστή της δικής του κινητικότητας


Γιατί η ΝΔ δεν θα κυβερνήσει με τον ΣΥΡΙΖΑ | ΠΟΛΙΤΙΚΗ | antinews.gr\nΓιατί η ΝΔ δεν θα κυβερνήσει με τον ΣΥΡΙΖΑ\nΌμως, δεν μπορεί να είναι ταυτόχρονα δύο πράγματα σε συσκευασία του ενός: Δεν μπορεί να είναι και κόμμα του ακραίου περιθωρίου και κόμμα διακυβέρνησης. Δεν μπορεί να είναι και κόμμα εξέγερσης – την επαγγέλλονται, άλλωστε, κάθε τόσο, αλλά δεν τους βγαίνει – και κόμμα ευθύνης! Είτε το ένα, είτε το άλλο. Και είναι αυτό είναι δικό τους θέμα να αποφασίσουν ποιο από τα δύο. ....\nPavlina 31/01/2014 11:44:33\nΤα είπε όλα ο πρωθυπουργός! Από τις καλύτερες ομιλίες του. Αφιερωμένη με αγάπη σε όσους βλέπουν το όνειρο για εξουσία να ξεθωριάζει... Φιλάκια\nΠοτέ μη λες ποτέ @ Pavlina 31/01/2014 12:47:14\nΜεγάλη μπουκιά φάε, μεγάλα λόγια μη λές. :-)\nArt of War @ Ποτέ μη λες ποτέ 01/02/2014 13:33:41\nanarcholiberal 31/01/2014 11:53:23\nΟκ, έτσι είναι και συμφωνώ απολύτως. Όμως.... Όμως εδώ έχουμε ν αντιμετωπίσουμε ένα πραγματικό - πρακτικό θεματάκι: τον εκλογικό νόμο! Οπόταν τίθεται το ερωτημα: ΘΑ ΟΔΕΥΟΥΜΕ ΔΙΑΡΚΩΣ ΣΕ ΕΠΑΝΑΛΗΠΤΙΚΕΣ ΕΚΛΟΓΕΣ ΕΦΕΞΗΣ;; Διότι ΝΔ ΚΑΙ ΠΑΣΟΚ δεν το βλεπω να ξανασυγκεντρωνουν 151. Όλοι οι άλλοι στρέφονται κατ αλλήλων. ΚΥΒΕΡΝΗΣΗ ΘΑ ΥΠΑΡΞΕΙ;; Γιαυτό λοιπον θεωρώ ότι ΣΤΗΝ ΠΡΑΞΗ θα επιλυθεί το όποιο ζήτημα διακυβέρνησης κι όχι στην προ εκλογική ΘΕΩΡΙΑ!\nMAT 31/01/2014 12:50:53\nΘα κυλήσει εν τω μεταξύ πολύ νερό στο αυλάκι. Βλέπουμε.....\nStefanos 31/01/2014 21:08:29\nNαι. Όπως δεν θα συγκυβερνούσε ούτε με το ΠΑΣΟΚ, όπως μας διαβεβαίωναν τον Μάιο του 2012.


MLS 06 Μαρ 2017 ΑΤΛΑΝΤΑ ΓΙΟΥΝ. 1-2 ΝΕΑ ΥΟΡΚΗ\nMLS 12 Μαρ 2017 ΜΙΝΕΣΟΤΑ ΓΙΟΥΝΑΪΤΕΝΤ ΠΣ 1-6 ΑΤΛΑΝΤΑ ΓΙΟΥΝ.\nMLS 18 Μαρ 2017 ΑΤΛΑΝΤΑ ΓΙΟΥΝ. 4-0 ΣΙΚΑΓΟ\nMLS 01 Απρ 2017 ΣΙΑΤΛ 0-0 ΑΤΛΑΝΤΑ ΓΙΟΥΝ.\nMLS 09 Απρ 2017 ΤΟΡΟΝΤΟ 2-2 ΑΤΛΑΝΤΑ ΓΙΟΥΝ.\nMLS 15 Απρ 2017 ΜΟΝΤΡΕΑΛ ΙΜΠΑΚΤ 2-1 ΑΤΛΑΝΤΑ ΓΙΟΥΝ.\nMLS 23 Απρ 2017 ΣΟΛΤ ΛΕΪΚ 1-3 ΑΤΛΑΝΤΑ ΓΙΟΥΝ.\nMLS 30 Απρ 2017 ΑΤΛΑΝΤΑ ΓΙΟΥΝ. 1-3 OΥΑΣΙΝΓΚΤΟΝ\nMLS 07 Μαΐ 2017 ΝΕΑ ΥΟΡΚΗ ΣΙΤΙ 3-1 ΑΤΛΑΝΤΑ ΓΙΟΥΝ.\nMLS 14 Μαΐ 2017 ΠΟΡΤΛΑΝΤ ΤΑΪΜΠΕΡΣ 1-1 ΑΤΛΑΝΤΑ ΓΙΟΥΝ.\nMLS 21 Μαΐ 2017 ΑΤΛΑΝΤΑ ΓΙΟΥΝ. 4-1 ΧΙΟΥΣΤΟΝ\nMLS 29 Μαΐ 2017 ΑΤΛΑΝΤΑ ΓΙΟΥΝ. 3-1 ΝΕΑ ΥΟΡΚΗ ΣΙΤΙ\nMLS 04 Ιουν 2017 ΒΑΝΚΟΥΒΕΡ ΓΟΥΑΪΤΚΑΠΣ 3-1 ΑΤΛΑΝΤΑ ΓΙΟΥΝ.\nMLS 10 Ιουν 2017 ΣΙΚΑΓΟ 2-0 ΑΤΛΑΝΤΑ ΓΙΟΥΝ.\n4 15 Ιουν 2017 ΑΤΛΑΝΤΑ ΓΙΟΥΝ. 3-2 ΤΣΑΡΛΕΣΤΟΝ ΜΠΑΤΕΡΙ\nMLS 18 Ιουν 2017 ΑΤΛΑΝΤΑ ΓΙΟΥΝ. 3-1 ΚΟΛΟΜΠΟΥΣ\nMLS 22 Ιουν 2017 OΥΑΣΙΝΓΚΤΟΝ 2-1 ΑΤΛΑΝΤΑ ΓΙΟΥΝ.\nMLS 25 Ιουν 2017 ΑΤΛΑΝΤΑ ΓΙΟΥΝ. 1-0 ΚΟΛΟΡΑΝΤΟ\n5 29 Ιουν 2017 ΜΑΪΑΜΙ 3-2 ΑΤΛΑΝΤΑ ΓΙΟΥΝ.\nMLS 02 Ιουλ 2017 ΚΟΛΟΜΠΟΥΣ 0-2 ΑΤΛΑΝΤΑ ΓΙΟΥΝ.\nBrad Guzan 34 09/09/1984 1,93 94\nAlec Kann 28 08/08/1990 1,90 86\nMitch Hildebrandt 30 12/11/1988 1,86\nPaul Christensen 22 15/04/1996\nGreg Garza 27 16/08/1991 1,72 66\nEric Daian Remedi 23 04/06/1995\nMikey Ambrose 25 05/10/1993\nJulian Gressel 25 16/12/1993\nJose Hernandez 21 26/06/1997\nGeorge Bello 16 22/01/2002\nJeff Larentowicz 35 05/08/1983 1,85 79\nSalvatore Zizzo 31 03/04/1987 1,80 80\nChris Goslin 18 12/05/2000\nAndrew Wheeler-Omiunu 24 30/11/1994\nOliver Shannon 23 12/09/1995 1,78\nJosef Martinez 25 19/05/1993 1,70 70\nDarlington Nagbe 28 19/07/1990 1,75 75\nHector Villalba 24 26/07/1994 1,72 67\nRomario Williams 24 15/08/1994 1,80\nBrandon Vazquez 20 14/10/1998\nEzequiel Barco 19 29/03/1999 1,67 67\nLagos Kunga 20 20/10/1998 1,73\nPatrick Okonkwo 20 23/04/1998